24. april 2018

**Pulje til nyankomne tosprogede elever med emotionelle udfordringer**

Som følge af ny model på tosprogsområdet afsættes der en pulje til arbejdet med børn og unge, hvis emotionelle udfordringer kræver særlige indsatser. Puljen kan søges til specifikke indsatser målrettet elever inden for målgruppen, men gerne afholdt som gruppeindsatser. Generelle indsatser iværksættes på grundlag af de ressourcer, der allerede er udmeldt til skolen.

Tosprogede elever kan opleve emotionelle udfordringer og mistrivsel, som kan komme til udtryk i form af tristhed, isolation, voldsom fysisk adfærd etc.

Indsatsen i forhold til disse elever foregår ud fra følgende strategi:

Skolen tilrettelægger indsatsen i samråd mellem klassens lærere, skolens DSA-ressourceperson og trivselsperson eventuelt med bistand fra kompetenceskole samt skolens PPR-psykolog og PPRs flygtningepsykolog.

Iværksættes der en særlig indsats, der forudsætter eksterne ressourcer, har skolen mulighed for at søge midler fra puljen, som forvaltes af PPR.

Ansøgninger om ressourcer til særlig indsats fremsendes til PPR (Mail: [PPR-skole@aalborg.dk](mailto:PPR-skole@aalborg.dk)) på særligt skema, som findes på [www.nogetathavedeti.dk/tosprogedeelever](http://www.nogetathavedeti.dk/tosprogedeelever).

Indkomne ansøgninger om ressourcer fra puljen behandles af et udvalg sammensat at medarbejdere fra PPR og Læring & Pædagogik.

,

**Ansøgning**

Nyankomne tosprogede elever med emotionelle udfordringer

|  |
| --- |
| **Elevdata:**  *Navn, skole, klasse, kontaktlærer/-pædagog.* |
| **Beskrivelse af den trivselsmæssige udfordring, der søges afhjulpet:**  *Elevens/ gruppens situation og nuværende problemstilling.* |
| **Skolens hidtidige indsats:**  *Hvilken indsats har skolen iværksat herunder omfang og varighed?*  *Hvilken effekt har indsatsen haft?* |
| **Ekstraordinær indsats:**  *Beskrivelse af den ekstraordinære indsats: Målet for indsatsen – på kort sigt og længere sigt. Indhold i indsatsen, Metode, Tidsramme, Hvem bidrager til indsatsen?* |
| **Evaluering:**  *Hvordan og hvornår skal evalueringen foregå og hvem skal involveres.* |
| **Ressourceansøgning:**  *(Antal lærertimer, pædagogtimer, PMF-timer)* |
| **Evt. PPR-flygtningepsykolog:**  *Navn på psykolog, som deltog i analysemøde* |

Lederunderskrift/Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ansøgningen fremsendes til PPR på mail: PPR-skole@aalborg.dk.